नहर रोकने की मांग
नागदा | पाड़ल्याकलां व बनबना तालाब की नहर रोकने की मांग नपा उपाध्यक्ष सज्जनसिंह शेखावत ने कलेक्टर को पत्र लिखकर की है। शेखावत ने बताया 1 लाख की आबादी वाले शहर की दो टंकियाें में इसी तालाब का पानी जाता है। वर्ष 2002-03 के बाद इस साल नहर से सिंचाई के लिए पानी छोड़ा गया है। इतने वर्षों में इस नहर से सिंचाई का रकबा पहले से 25 प्रतिशत ही बचा है। जो है उस रकबे पर भी किसानों ने कुएं, बोरवेल खनन करवा लिए है। सिंहस्थ को देखते हुए जिला जल उपयोगिता समिति ने 60 एमसीएफटी पानी रिजर्व रखने का निर्णय लिया है। ऐसे में पेयजल समस्या उत्पन्न न हो इसके लिए शहर की दोनों नहरों को रोका जाए।
hin_Deva hin_Deva